
R E F E R A T

privind stabilirea tarifului pentru serviciul de coşerit, tarifele percepute de către 
operator pentru serviciile de curăţenie şi redevenţa datorată de operator în vederea aplicării HCL nr. 378/30.09.2010, privind delegarea gestiunii serviciului public de coşerit din municipiul Timişoara şi a activităţii de curăţenie a WC-urilor publice din municipiul Timişoara şi a activităţii de curăţenie a Complexului Sportiv Bega, a Sălii Olimpia şi de curăţenie a imobilelor în care îşi desfăşoară activitatea aparatul propriu al Consiliului Local şi al Primarului prin încheierea unui contract de delegarea a gestiunii serviciilor 
prin negociere directă cu S.C. ADP S.A.

Având în vedere Hotărârea Consiliului Local nr.378/30.09.2010, privind delegarea gestiunii serviciului public de coşerit din municipiul Timişoara şi a activităţii de curăţenie a WC-urilor publice din municipiul Timişoara şi a activităţii de curăţenie a Complexului Sportiv Bega, a Sălii Olimpia şi de curăţenie a imobilelor în care îşi desfăşoară activitatea aparatul propriu al Consiliului Local şi al Primarului prin încheierea unui contract de delegarea a gestiunii serviciilor prin negociere directă cu S.C. ADP S.A. şi având în vedere prevederile O.U.G. nr.63/2010 pentru modificarea şi completarea Legii nr.273/2006 privind finanţele publice locale, precum şi pentru stabilirea unor masuri financiare, a fost aprobată Hotărârea Consiliului Local a Municipiului Timişoara nr. 330/03.08.2010 care a modificat şi aprobat Organigrama şi Statul de funcţii pentru aparatul de specialitate al Primarului Municipiului Timişoara şi ca urmare a reorganizării s-au externalizat următoarele activităţi: 
· activitatea de coşerit, 
· activitatea de curăţenie a WC-urilor publice, din municipiul Timişoara 
· activitatea de curăţenie a Complexului Sportiv Bega şi a Salii Olimpia 

· activitatea de curăţenie a imobilelor în care îşi desfăşoară activitatea aparatul propriu al Consiliului Local şi al Primarului 
Prin H.C.L. nr.378/30.09.2010 s-a aprobat împreună cu delegarea gestiunii acestor servicii şi activităţi, caietul de sarcini şi regulamentul de serviciu care a stabilit nivelurile de calitate şi indicatorii de performanţă ai acestor servicii precum şi condiţiile tehnice. Precizăm că tarifele, taxele şi valoarea redevenţei din caietul de sarcini urmează să se aprobe prin hotărâre de Consiliu Local, după negocierea acestora prin intermediul Comisiei de negociere cu terţii a Consiliului Local al Municipiului Timişoara, constituită prin H.C.L. nr.350/2008 cu modificările ulterioare..

În data de 15.10.2010 a avut loc şedinţa Comisiei de negociere cu terţii şi s-a negociat împreună cu S.C. ADP S.A. tariful pentru serviciul de coşerit, tarifele percepute de către operator pentru serviciile de curăţenie şi redevenţa datorată de operator.

1. Tariful negociat pentru serviciul de coşerit exprimat în lei/coş/lună este de 2,50 lei inclusiv TVA
Tariful propus pentru a fi practicat de către S.C. ADP S.A. a fost calculat luându-se în considerare faptul că de la preluarea prin HCL nr.301/12.11.2002 de către Serviciul Public de Administrare Locuinţe şi Utilităţi a activităţii de coşerit, tariful nu a fost indexat decât cu rata inflaţiei, ajungând la suma de 1,77 lei/coş/lună, fără a se majora în funcţie de structura de cheltuieli şi anume fără a se lua în considerare modificările de salarii, cheltuielile materiale şi cheltuielile indirecte (creşterea preţului utilităţilor, a cheltuielilor de personal, transport, etc.)
Tariful negociat de către S.C. ADP S.A. a fost calculat în funcţie de următoarele cheltuieli: 

-cheltuieli cu întreţinerea (utilităţi), 

-cheltuieli materiale

- numărul contractelor de coşerit : 11.482 contracte

- numărul de coşuri : 16.445 coşuri

- cheltuielile cu salariile aferente personalului 

- cheltuieli indirecte 
- cota legală de TVA : 24%

- profitul din activitatea de coşerit : 10%

- redevenţa pentru activitatea de coşerit % din venituri : 0,50%

S-au luat în considerare totodată şi paramentrii generali necesari satisfacerii serviciului de coşerit: 

· numărul de ore de lucru/zi : 8 ore

· numărul mediu de zile lucrătoare/lună : 21 ore

· numărul mediu de zile de concediu de odihnă/persoană/an : 25 zile

· numărul mediu de ore lucrate/persoană/lună : 168 ore

2. Valoarea de decontare lunară a lucrărilor de curăţenie prestate în cadrul contractului de administrare a domeniului public-privat este de 78.000 lei fără TVA/lună
Precizăm că pentru activitatea de curăţenie valoarea de decontare lunară a fost negociată în funcţie de paramentrii generali necesari satisfacerii serviciului: 

· numărul de ore de lucru/zi : 8 ore

· numărul mediu de zile lucrătoare/lună : 21 ore

· numărul mediu de zile de concediu de odihnă/persoană/an : 25 zile

· numărul mediu de ore lucrate/persoană/lună : 168 ore

· cheltuielile cu salariile

· cheltuieli indirecte.

Având în vedere Contractul cadru de delegare a gestiunii acestor servicii, conform Anexei 3 din HG nr.955/2004 2004 - pentru aprobarea reglementărilor-cadru de aplicare a <LLNK 12002    71130 301   0 33>Ordonanţei Guvernului nr. 71/2002 privind organizarea şi funcţionarea serviciilor publice de administrare a domeniului public şi privat de interes local, în baza căruia se va încheia contractul cu S.C. ADP S.A., lucrările se vor deconta pe baza proceselor-verbale de cantităţi de lucrări întocmite lunar de către operatorul de servicii publice şi avizate de către beneficiar. 

Plata lucrărilor se va face pe baza facturilor emise de către operator (S.C. ADP S.A.), cantităţile de lucrări executate fiind confirmate prin proces-verbal de constatare, care se va întocmi în baza următoarelor tarife, exprimate în lei/mp. fără TVA:
· curăţat uşi : 4,30 lei/mp.

· curăţat ferestre : 4,50 lei/mp.

· curăţat gresie : 5,30 lei/mp.

· curăţat faianţă : 4,20 lei/mp.

· curăţat obiecte sanitare : 4,29 lei/buc.

· curăţat parchet : 3,50 lei/mp.

· curăţat mozaic : 5,30 lei/mp.

· curăţat suprafeţe diverse : 4,50 lei/mp.

· scaune : 1,1 lei/buc.

3. Redevenţa datorată de către operator este de 0,50% din veniturile care provin din activitatea de coşerit.

În vederea aplicării Hotărârii Consiliului Local nr.378/30.09.2010, privind delegarea gestiunii serviciului public de coşerit din municipiul Timişoara şi a activităţii de curăţenie a WC-urilor publice din municipiul Timişoara şi a activităţii de curăţenie a Complexului Sportiv Bega, a Sălii Olimpia şi de curăţenie a imobilelor în care îşi desfăşoară activitatea aparatul propriu al Consiliului Local şi al Primarului prin încheierea unui contract de delegarea a gestiunii serviciilor prin negociere directă cu S.C. ADP S.A. propunem ca în urma negocierii să se aprobe prin HCL tariful pentru serviciul de coşerit, tarifele percepute de către operator pentru serviciile de curăţenie şi redevenţa datorată de operator.
            D I R E C T O R,

                                        ŞEF SERVICIU,

     Ec. Nicuşor C-tin. Miuţ



                  Ing. Otilia Sîrca

      Jur. Mirela Lasuschevici

